1449. a. jaanuaris võttis ordu lossi piiskop Johannese huvides enda kätte. Saksa kõr-gemeister avaldab 26.  veebruari kirjas Liivimaa ordumeistrile selle üle oma rõõmu. Tüli asjus lepiti 9. märtsil omavahel kokku nõnda, et piiskop Johannes sai endale Läänemaa ühes Haapsalu, Lihula ja Kolovere lossidega, Ludolfus aga rahuldeti Saaremaaga ja Kuresaare lossiga. See kahe piiskopi valitsus lõppis küll 1462. aastal piiskop Johannese (Vatelkanne) surmaga, aga Koloveres asuva piiskopi kirju tuntakse hilisemastki ajast, millal seal viibis piiskopina Brandenburi Villem.